1. **Otázka záujemcu**

V zmluve o dielo, článok III. Cena diela, spôsob fakturácie a platobné podmienky, bod 3.3 sa uvádza: „Zhotoviteľ prehlasuje, že rozpočet (Príloha č. 1) bol vypracovaný na základe výkazu výmer z Projektovej dokumentácie. Zhotoviteľ nemá nárok na navýšenie ceny Diela z dôvodu chybného ocenenia výkazu výmer.“

Podľa § 42 Súťažné podklady ods. 1 sú súťažné podklady písomné, grafické alebo iné podklady obsahujúce podrobné vymedzenie predmetu zákazky. V súťažných podkladoch verejný obstarávateľ a obstarávateľ uvedú všetky okolnosti, ktoré budú dôležité na plnenie zmluvy a vypracovanie ponuky....Predmet zákazky musí verejný obstarávateľ a obstarávateľ opísať jednoznačne, úplne a nestranne na základe technických požiadaviek. V súlade s metodickým usmernením Úradu pre verejné obstarávanie v prípade zadávania zákazky na uskutočnenie stavebných prác je vhodné, aby uchádzačom alebo záujemcom bola predložená projektová

 dokumentácia v takom stupni rozpracovanosti, aby mohla byť podkladom pre vypracovanie podrobného výkazu výmer a tento bol uchádzačom poskytnutý.

V súlade s rozhodnutiami Úradu pre verejné obstarávanie súťažné podklady musia zahrňovať všetky konkrétne požiadavky verejného obstarávateľa týkajúce sa predmetu zákazky, spôsobu tvorby a úpravy ceny, obchodných a ostatných podmienok, nesmú obsahovať rozporuplné podmienky a za ich obsah zodpovedá verejný obstarávateľ, ktorý súťažné podklady vypracoval a poskytol uchádzačom. V procese verejného obstarávania a ani v procese realizácie diela nie je možné prenášať na uchádzačov alebo zhotoviteľa povinnosť vykonávania kontroly správnosti, úplnosti a súladu jednotlivých častí súťažných podkladov a podkladov k realizácii. Verejný obstarávateľ je v zmysle zákona povinný poskytnúť uchádzačom také podklady, ktorých výsledkom budú navzájom porovnateľné ponuky uchádzačov.

Žiadame VO verejného obstarávateľa o odstránenie diskriminačných podmienok uvedených v článku III Cena diela, spôsob fakturácie a platobné podmienky, bod 3.3.

**Odpoveď verejného obstarávateľa**

*Verejný obstarávateľ v zmysle v Čl. III. Cena diela, spôsob fakturácie a platobné podmienky (ZoD), bodu 3.3. požaduje len, aby: Zhotoviteľ deklaroval, že  rozpočet (Príloha č. 1 k ZoD) bol vypracovaný na základe poskytnutého Výkazu-výmer z Projektovej dokumentácie stavby, ktorú poskytne verejný obstarávateľ v plnom rozsahu všetkým záujemcom v užšej súťaži. Verejný obstarávateľ týmto bodom sleduje Vami spomínaný názor že Verejný obstarávateľ je v zmysle zákona povinný poskytnúť záujemcom také podklady, ktorých výsledkom budú navzájom porovnateľné ponuky uchádzačov. Zhotoviteľ tak nebude mať nárok potom na príp. navýšenie ceny Diela z dôvodu nesprávneho, či chybného ocenenia Výkazu- výmer, nakoľko za svoju ponuku zodpovedá uchádzač a teda aj za jej správne vypracovanie.*

2. **Otázka záujemcu**

Verejný obstarávateľ v rámci ponuky v zmysle bodu 16.1.2 súťažných podkladov predložiť aj plnú moc. Ak táto plná moc bola predložená v rámci zmluvy o združení v prvom kole užšej súťaže trvá obstarávateľ na jej opätovnom predložení?

**Odpoveď verejného obstarávateľa**

*Pokiaľ bola táto plná moc z Vašej strany predložená už v rámci predkladania dokladov v prvom kole užšej súťaže pre splnenie podmienok účasti vo verejnom obstarávaní, nie je potrebné predkladať ju už potom aj vo fáze predkladania ponúk.*

3. **Otázka záujemcu**

Verejný obstarávateľ požaduje v zmysle bodu 16.1.14 predložiť Kópiu ponuky v elektronickom formáte (napr. na CD nosiči) pre potreby zverejnenia na UVO. Žiada verejný obstarávateľ ešte dodatočné predloženie celej ponuky na CD alebo postačuje predloženie elektronickej ponuky v rámci systému JOSEPHINE anonymizovanú v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov?

**Odpoveď verejného obstarávateľa**

*Verejný obstarávateľ je povinný v zmysle § 64 ods.1 písm. b) ZVO zverejniť aj ponuky všetkých uchádzačov vo svojom profile na ÚVO. Druhé vyhotovenie predložených dokumentov a dokladov musia zodpovedať pôvodnému dokladu a dokumentu v systéme JOSEPHINE s tým, že nemôžu obsahovať napr. rodné číslo a osobné údaje v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (viď aj bod 16.1.8.2 SP) a je plne na uchádzačovi akým spôsobom preukáže predmetnú podmienku. V elektrickom formáte takúto časť ponuky je možné predložiť aj prostredníctvom systému JOSEPHINE s označením PONUKA NA ZVEREJNENIE, alebo predložením CD či iného média. Verejný obstarávateľ odporúča využiť systém JOSEPHINE.*

4. **Otázka záujemcu**

V súťažných podkladoch v časti B.2 opis predmetu zákazky, Plán organizácie výstavby – 3. časť Popis inštalovanej technológie (str. 53 SP) verejný obstarávateľ uvádza, že: „Uchádzač v Popise inštalovanej technológie zároveň popíše aj opatrenia akými zabezpečí vzájomnú kompatibilitu vyššie uvedených systémov.“

Žiadame verejného obstarávateľa o potvrdenie, že tento uchádzačom vypracovaný dokument do ponuky s názvom „Popis inštalovanej technológie“ nepodlieha režimu utajenia.

Odpoveď verejného obstarávateľa:

Tento uchádzačom vypracovaný dokument, ktorý bude súčasťou ponuky s názvom „Popis inštalovanej technológie“ podlieha režimu stupňa utajenia „V“.

V súťažných podkladoch v bode č. 20 sú verejným obstarávateľom špecifikované podmienky ohľadom Miesta a lehoty na predkladanie ponúk. V bode č. 20.4 je uvedené: „Pre splnenie termínu doručenia ponuky je rozhodujúci dátum a čas doručenia vložením ponuky do systému JOSEPHINE umiestnenom na webovej adrese <https://josephine.proebiz.com/> v lehote na predkladanie ponúk.

Z uvedeného je zrejmé, že ponuky uchádzačov sa predkladajú elektronicky.
Máme za to, že v odpovedi verejného obstarávateľa došlo nedopatrením k chybe a správne malo byť: „Tento uchádzačom vypracovaný dokument, ktorý bude súčasťou ponuky s názvom „Popis inštalovanej technológie“ nepodlieha režimu stupňa utajenia „V“.

V prípade, že by to tak nebolo, predložením časti ponuky podliehajúcej režimu utajenia vložením do systému JOSEPHINE by došlo k porušeniu ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov.

**Odpoveď verejného obstarávateľa**

*Verejný obstarávateľ k uvedenému uvádza, že nie je potrebné vypracovávať dokument* „*Popis inštalovanej technológie“ nakoľko tento „Popis“ je riešený v samotnej Technickej správe, ktorá je súčasťou projektovej dokumentácie ktorá podlieha režimu stupňa utajenia „V“. Na základe tejto skutočnosti uchádzači NEVYPRACUJÚ TENTO DOKUMENT a nepredložia teda žiadny dokument podliehajúci režimu utajenia vložením do systému JOSEPHINE. Verejný obstarávateľ tak vylúči porušenie ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov.*